ddrg/super_eurlex huggingface dataset:
90/11/ETY: Komission päätös, tehty 20 päivänä joulukuuta 1989, yhteisön sisäiseen tuoreen lihan kauppaan liittyvistä paikalla tehtävistä tarkastuksista annetun päätöksen 85/446/ETY muuttamisesta



Virallinen lehti nro L 007 , 10/01/1990 s. 0012 - 0012

Suomenk. erityispainos Alue 3 Nide 31 s. 0226

Ruotsink. erityispainos Alue 3 Nide 31 s. 0226



KOMISSION PÄÄTÖS, tehty 20 päivänä joulukuuta 1989, yhteisön sisäiseen tuoreen lihan kauppaan liittyvistä paikalla tehtävistä tarkastuksista annetun päätöksen 85/446/ETY muuttamisesta (90/11/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 88/657/ETY(2), ja erityisesti sen 9 artiklan, sekä katsoo, että yleiset säännökset yhteisön sisäiseen tuoreen lihan kauppaan liittyvien paikalla tapahtuvien tarkastusten täytäntöönpanon edellytyksistä on vahvistettu komission päätöksellä 85/446/ETY(3), sellaisena kuin se on viimeksi muutettuna päätöksellä 89/136/ETY(4), kyseisen päätöksen II luvussa tarkoitetut tavanomaisia paikalla tapahtuvia tarkastuksia koskevien määräysten soveltaminen rajoitettiin ainoastaan 31 päivään joulukuuta 1989 asti; nuo määräykset ovat osoittautuneet tarpeellisiksi direktiivin 64/433/ETY asianmukaisen täytäntöönpanon kannalta, joten niiden olisi oltava pysyviä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätöksen 85/446/ETY 11 artikla. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1989. Komission puolesta Ray MAC SHARRY Komission jäsen (1) EYVL N:o 121, 29.7.1964, s. 2012/64 (2) EYVL N:o L 382, 31.12.1988, s. 3 (3) EYVL N:o L 260, 2.10.1985, s. 19 (4) EYVL N:o L 49, 21.2.1989, s. 36
90/117/Euratom: Komission päätös, tehty 27 päivänä helmikuuta 1990, Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen tekemisestä Euroopan atomienergiayhteisön puolesta



Virallinen lehti nro L 068 , 15/03/1990 s. 0002 - 0002

Suomenk. erityispainos Alue 11 Nide 15 s. 0206

Ruotsink. erityispainos Alue 11 Nide 15 s. 0206



KOMISSION PÄÄTÖS, tehty 27 päivänä helmikuuta 1990, Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen tekemisestä Euroopan atomienergiayhteisön puolesta (90/117/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välinen sopimus kaupasta sekä kaupallisesta ja taloudellisesta yhteistyöstä on allekirjoitettu 18 päivänä joulukuuta 1989, neuvosto on hyväksynyt 26 päivänä helmikuuta 1990 tehdyllä päätöksellä mainitun sopimuksen sitä varten, että komissio tekee sen Euroopan atomienergiayhteisön puolesta, ja mainittu sopimus olisi tehtävä Euroopan atomienergiayhteisön puolesta, ON TEHNYT TÄMÄN PÄÄTÖKSEN: 1 artikla Tehdään Euroopan atomienergiayhteisön puolesta Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välinen sopimus() kaupasta sekä kaupallisesta ja taloudellista yhteistyöstä. 2 artikla Komission puheenjohtaja tekee Euroopan atomienergiayhteisön puolesta sopimuksen 25 artiklassa määrätyn ilmoituksen. Tehty Brysselissä 27 päivänä helmikuuta 1990. Komission puolesta Puheenjohtaja Jacques DELORS Sopimusteksti on tämän päätöksen liitteenä.
90/116/ETY: Neuvoston päätös, tehty 26 päivänä helmikuuta 1990, Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen tekemisestä Euroopan talousyhteisön puolesta



Virallinen lehti nro L 068 , 15/03/1990 s. 0001 - 0001

Suomenk. erityispainos Alue 11 Nide 15 s. 0190

Ruotsink. erityispainos Alue 11 Nide 15 s. 0190



NEUVOSTON PÄÄTÖS, tehty 26 päivänä helmikuuta 1990, Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen tekemisestä Euroopan talousyhteisön puolesta (90/116/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että on tarpeen tehdä Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välinen sopimus kaupasta sekä kaupallisesta ja taloudellisesta yhteistyöstä; on syytä hyväksyä mainittu sopimus Euroopan talousyhteisön puolesta, ja tietyt tässä sopimuksessa määrätyt taloudellisen yhteistyön toimenpiteet ylittävät selvästi perustamissopimuksessa määriteltyjen toimivaltuuksien alan ja erityisesti niiden toimivaltuuksien, jotka on määritelty yhteisen kauppapolitiikan alalla, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta Euroopan talousyhteisön ja Euroopan atomienergiayhteisön ja Sosialististen neuvostotasavaltojen liiton välinen kauppaa sekä kaupallista ja taloudellista yhteistyötä koskeva sopimus. Sopimusteksti on tämän päätöksen liitteenä(). 2 artikla neuvoston puheenjohtaja tekee Euroopan talousyhteisön puolesta sopimuksen 25 artiklassa määrätyn ilmoituksen. 3 artikla Komissio, jota jäsenvaltioiden edustajat avustavat, edustaa yhteisöä sopimuksen 22 artiklassa määrätyssä sekakomissiossa. 4 artikla Tämä päätös tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tehty Brysselissä 26 päivänä helmikuuta 1990. Neuvoston puolesta Puheenjohtaja M. SMITH Lausunto annettu 14 päivänä helmikuuta 1990. EYVL N:o L 68, 15.3.1990, s. 3
90/416/ETY: Neuvoston päätös, tehty 23 päivänä huhtikuuta 1990, Costa Rican liittymistä tullitariffeja ja kauppaa koskevaan yleissopimukseen (GATT) koskevan pöytäkirjan tekemisestä



Virallinen lehti nro L 219 , 14/08/1990 s. 0058 - 0058

Suomenk. erityispainos Alue 11 Nide 16 s. 0070

Ruotsink. erityispainos Alue 11 Nide 16 s. 0070



NEUVOSTON PÄÄTÖS, tehty 23 päivänä huhtikuuta 1990, Costa Rican liittymistä tullitariffeja ja kauppaa koskevaan yleissopimukseen (GATT) koskevan pöytäkirjan tekemisestä (90/416/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että Costa Rica on aloittanut Euroopan talousyhteisön ja muiden tullitariffeja ja kauppaa koskevan yleissopimuksen (GATT) sopimuspuolten kanssa neuvottelut liittyäkseen mainittuun sopimukseen, ja yhteisö hyväksyy näiden neuvottelujen tulokset, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Costa Rican liittymisestä tullitariffeja ja kauppaa koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti. Tehty Luxemburgissa 23 päivänä huhtikuuta 1990. Neuvoston puolesta Puheenjohtaja A. REYNOLDS
90/373/ETY: Neuvoston päätös, tehty 29 päivänä toukokuuta 1990, perushyödykkeiden yhteisrahaston perustamista koskevan sopimuksen tekemisestä



Virallinen lehti nro L 182 , 14/07/1990 s. 0001 - 0001

Suomenk. erityispainos Alue 11 Nide 16 s. 0007

Ruotsink. erityispainos Alue 11 Nide 16 s. 0007



NEUVOSTON PÄÄTÖS, tehty 29 päivänä toukokuuta 1990, perushyödykkeiden yhteisrahaston perustamista koskevan sopimuksen tekemisestä (90/373/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että perushyödykkeiden yhteisrahaston perustamista koskeva sopimus koskee jäsenvaltioiden toimivaltaan kuuluvia kysymyksiä ja yhteisen kauppapolitiikan alaa koskevia kysymyksiä, yhteisö on allekirjoittanut kyseisen sopimuksen 21 päivänä lokakuuta 1981, jäsenvaltiot ovat jo päättäneet sopimuksen 54 artiklassa määrätyt ratifiointi- ja hyväksymismenettelyt, ja siten on tärkeää, että yhteisö hyväksyy osaltaan sopimuksen, joka on talletettu Yhdistyneiden kansakuntien pääsihteerille, ON PÄÄTTÄNYT SEURAAVAA: 1 artikla Hyväksytään yhteisön puolesta perushyödykkeiden yhteisrahaston perustamista koskeva sopimus. Yhteisö jättää sopimusta koskevan hyväksymisasiakirjansa Yhdistyneiden kansakuntien pääsihteerille. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, joka on valtuutettu jättämään hyväksymisasiakirjan yhteisön puolesta. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 29 päivänä toukokuuta 1990. Neuvoston puolesta Puheenjohtaja M. GEOGHEGAN-QUINN
90/212/Euratom: Neuvoston päätös, tehty 23 päivänä huhtikuuta 1990, komission valtuuttamisesta ottamaan Euratom-lainoja ydinlaitosten rahoittamiseen osallistumiseksi tehdyn päätöksen 77/270/Euratom soveltamista koskevan päätöksen 77/271/Euratom muuttamisesta



Virallinen lehti nro L 112 , 03/05/1990 s. 0026 - 0026

Suomenk. erityispainos Alue 10 Nide 1 s. 0063

Ruotsink. erityispainos Alue 10 Nide 1 s. 0063



NEUVOSTON PÄÄTÖS, tehty 23 päivänä huhtikuuta 1990, komission valtuuttamisesta ottamaan Euratom-lainoja ydinlaitosten rahoittamiseen osallistumiseksi tehdyn päätöksen 77/270/Euratom soveltamista koskevan päätöksen 77/271/Euratom muuttamisesta (90/212/Euratom) EUROOPAN TALOUSYHTEISÖN NEUVOSTO, joka ottaa huomioon Euroopan atomienergiayhteisön perustamissopimuksen, ottaa huomioon 29 päivänä maaliskuuta 1977 komission valtuuttamisesta ottamaan Euratom-lainoja ydinlaitosten rahoittamiseen osallistumiseksi tehdyn neuvoston päätöksen 77/270/Euratom () ja erityisesti sen 1 artiklan, ottaa huomioon komission ehdotuksen, sekä katsoo, että otettu lainamäärä on noussut päätöksessä 77/271/Euratom (), sellaisena kuin se on viimeksi muutettuna päätöksellä 85/537/Euratom (), määrättyyn 2 800 miljoonan ecun määrään, ydinenergialla on merkittävä osa yhteisön yleisissä energiahankinnoissa ja tällä alalla olisi tehtävä huomattavia investointeja sekä tuotantoon, ottaen huomioon turvallisuusvaatimukset, että tuotannon jälkeiseen toimintaan erityisesti jätteiden uudelleenkäsittelyyn ja varastointiin, ja saadun kokemuksen perusteella on aiheellista nostaa 1 000 miljoonalla eculla lainamäärää, jonka komissio on valtuutettu Euroopan atomienergiayhteisön puolesta ottamaan, ON TEHNYT TÄMÄN PÄÄTÖKSEN: Ainoa artikla Korvataan päätöksen 77/271/Euratom ainoa artikla seuraavasti: «Ainoa artikla Päätöksen 77/270/Euratom 1 artiklassa määrätyn lainan pääoma saa olla enintään 4 000 miljoonaa ecua. Kun lainan määrä on 3 800 miljoonaa ecua, komissio ilmoittaa siitä neuvostolle, joka komission ehdotuksesta tekee mahdollisimman pian yksimielisen päätöksen uuden määrän vahvistamisesta.» Tehty Luxemburgissa 23 päivänä huhtikuuta 1990. Neuvoston puolesta Puheenjohtaja ()()()A. REYNOLDS () EYVL N:o L 88, 6.4.1977, s. 9 () EYVL N:o L 88, 6.4.1977, s. 11 () EYVL N:o L 334, 12.12.1985, s. 23
KOMISSION PÄÄTÖS,

tehty 30 päivänä marraskuuta 1990,

tietyistä ammatti- tai liikesalaisuuden alaisten asiakirjojen julkistamista koskevista yksityiskohtaisista säännöistä tehdyn päätöksen 89/196/ETY, Euratom, EHTY muuttamisesta (90/631/ETY, Euratom, EHTY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle 1 päivänä helmikuuta 1983 annetun neuvoston asetuksen (ETY, Euratom) N:o 354/83 (1) ja erityisesti sen 9 artiklan,

ottaa huomioon Euroopan hiili- ja teräsyhteisön historiallisten arkistojen avaamisesta yleisölle 8 päivänä helmikuuta 1983 tehdyn komission päätöksen N:o 359/83/EHTY (2) ja erityisesti sen 9 artiklan,

sekä katsoo, että

yhteisöjen historiallisten arkistojen avaamista yleisölle koskevan lainsäädännön mukaan ammatti- tai liikesalaisuuden alaisia asiakirjoja ja tietoja voidaan saattaa yleisön saataville ainoastaan, jos asianomainen henkilö tai yritys ei sitä vastusta; tämän vuoksi komission on ilmoitettava aikomuksestaan saattaa tällaiset asiakirjat tai tiedot yleisön saataville,

Euroopan talousyhteisön arkistojen avaamisen yhteydessä niiden asiakirjojen lukumäärä, joihin julkistamismenettelyä saatetaan soveltaa, lisääntyy huomattavasti,

ennalta ilmoittaminen erikseen kaikille henkilöille tai yrityksille, joita asia koskee, osoittautuu usein vaikeaksi erityisesti osoitteenmuutosten tai oikeuksien siirtymisen vuoksi, ja

yhteisöjen historiallisten arkistojen avaamismenettelyn tehokkuuden varmistamiseksi olisi säädettävä, että komissio voi ilmoittaa tästä asianomaisille henkilöille tai yrityksille julkaisemalla tiedonannon Euroopan yhteisöjen virallisessa lehdessä,

ON PÄÄTTÄNYT SEURAAVAA:

1 artikla

Korvataan komission päätöksen 89/196/ETY, Euratom, EHTY (3) 1 artikla seuraavasti:

"1 artikla

Asetuksen (ETY, Euratom) N:o 354/83 4 artiklaa tai päätöksen N:o 359/83/EHTY 4 artiklaa sovellettaessa komissio ilmoittaa virallisessa lehdessä julkaistavalla tiedonannolla niille henkilöille tai yrityksille, joita asia koskee, aikovansa saattaa yleisön saataville ammatti- tai liikesalaisuuden alaisen asiakirjan tai tiedon ja kehottaa niitä esittämään mahdolliset vastalauseensa kahdeksan viikon kuluessa.

Jos vastalausetta ei tässä määräajassa esitetä, asiakirja tai tieto saatetaan yleisön saataville."

2 artikla

Tätä päätöstä sovelletaan 30 päivästä marraskuuta 1990.

Tehty Brysselissä 30 päivänä marraskuuta 1990.

Komission puolesta

Puheenjohtaja

Jacques DELORS

(1) EYVL N:o L 43, 15.2.1983, s. 1

(2) EYVL N:o L 43, 15.2.1983, s. 14

(3) EYVL N:o L 73, 17.3.1989, s. 52
90/403/ETY: Neuvoston päätös, tehty 27 päivänä heinäkuuta 1990, kolmansissa maissa tuotettavien siemenperunoiden vastaavuudesta tehdyn päätöksen 81/956/ETY muuttamisesta



Virallinen lehti nro L 208 , 07/08/1990 s. 0029 - 0029

Suomenk. erityispainos Alue 3 Nide 33 s. 0106

Ruotsink. erityispainos Alue 3 Nide 33 s. 0106



NEUVOSTON PÄÄTÖS, tehty 27 päivänä heinäkuuta 1990, kolmansissa maissa tuotettavien siemenperunoiden vastaavuudesta tehdyn päätöksen 81/956/ETY muuttamisesta (90/403/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY(1), sellaisena kuin se on viimeksi muutettuna direktiivillä 89/366/ETY(2), ja erityisesti sen 15 artiklan 1 kohdan, ottaa huomioon komission ehdotuksen, sekä katsoo, että päätöksellä 81/956/ETY(3), sellaisena kuin se on viimeksi muutettuna päätöksellä 88/573/ETY(4), neuvosto toteaa Itävallassa ja Sveitsissä korjattavien ja virallisesti tarkastettavien siemenperunoiden tarjoavan samat takuut kuin yhteisössä korjattavat ja tarkastettavat siemenperunat, vastaavuuden voimassaolo päättyy 30 päivänä kesäkuuta 1990, on ilmennyt, että edellytykset, joille yhteisön vastaavuudet alunperin perustuivat, täyttyivät edelleen Itävallassa ja Sveitsissä siemenperunoiden varmentamiseen sovellettavien standardien ja menettelyiden osalta, ja tämän vuoksi vastaavuuden voimassaoloa olisi jatkettava viidellä lisävuodella, ON TEHNYT TÄMÄN PÄÄTÖKSEN: 1 artikla Korvataan päätöksen 81/956/ETY 2 artiklassa päivämäärä "30 päivänä kesäkuuta 1990" päivämäärällä "30 päivänä kesäkuuta 1995". 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1990. Neuvoston puolesta Puheenjohtaja E. RUBBI (1) EYVL N:o 125, 11.7.1966, s. 2320/66 (2) EYVL N:o L 159, 10.6.1989, s. 59 (3) EYVL N:o L 351, 7.12.1981, s. 1 (4) EYVL N:o L 313, 19.11.1988, s. 44
90/491/ETY: Neuvoston päätös, tehty 27 päivänä heinäkuuta 1990, Tunisian liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä



Virallinen lehti nro L 274 , 04/10/1990 s. 0017 - 0017

Suomenk. erityispainos Alue 11 Nide 16 s. 0096

Ruotsink. erityispainos Alue 11 Nide 16 s. 0096



NEUVOSTON PÄÄTÖS, tehty 27 päivänä heinäkuuta 1990, Tunisian liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (90/491/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että Tunisia on aloittanut Euroopan talousyhteisön ja muiden tullitariffeja ja kauppaa koskevan yleissopimuksen (GATT) sopimuspuolten kanssa neuvottelut liittyäkseen mainittuun yleissopimukseen, ja yhteisö voi hyväksyä näiden neuvottelujen tulokset, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Tunisian liittymisestä tullitariffeja ja kauppaa koskevaan yleissopimukseen. Pöytäkirjan teksti on liitetty tähän päätökseen. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 27 päivänä heinäkuuta 1990. Neuvoston puolesta Puheenjohtaja E. RUBBI
90/442/ETY: Komission päätös, tehty 25 päivänä heinäkuuta 1990, eläintaudeista tehtävien ilmoitusten koodeista



Virallinen lehti nro L 227 , 21/08/1990 s. 0039 - 0039

Suomenk. erityispainos Alue 3 Nide 33 s. 0193

Ruotsink. erityispainos Alue 3 Nide 33 s. 0193



KOMISSION PÄÄTÖS, tehty 25 päivänä heinäkuuta 1990, eläintaudeista tehtävien ilmoitusten koodeista (90/442/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna komission päätöksellä 90/134/ETY(2), ja erityisesti sen 5 artiklan, sekä katsoo, että komission päätöksessä 84/90/ETY(3), sellaisena kuin se on viimeksi muutettuna päätöksellä 89/163/ETY(4), määrätään eläintaudeista ilmoittamisen muodosta, komission 30 päivänä tammikuuta 1985 tekemässä päätöksessä(5), sellaisena kuin se on viimeksi muutettuna 3 päivänä huhtikuuta 1990 tehdyllä päätöksellä(6), määrätään eläintaudeista ilmoittamisen koodeista, Espanjan ja Portugalin alueille sekä Alankomaiden `RVV-Kringille` annetut koodit on syytä sisällyttää koodiluetteloon, sen vuoksi 30 päivänä tammikuuta 1985 tehty päätös on syytä selvyyden vuoksi kumota ja ottaa käyttöön yhdistetty teksti, on otettava huomioon ne vaatimukset, jotka olivat voimassa, kun 30 päivänä tammikuuta 1985 tehty päätös tehtiin, nimittäin, ilmoitettavan tiedon luottamuksellisuus, tarve siirtää tietoa sähköisesti sekä antaa yhteisön toimenpiteistä sikaruton torjumiseksi 22 päivänä tammikuuta 1980 annetussa neuvoston direktiivissä 80/217/ETY(7), sellaisena kuin se on viimeksi muutettuna direktiivillä 87/486/ETY(8), säädettyä tietoa, siirrettävän tiedon luottamuksellisuuden varjelemiseksi on tärkeää, ettei tämän päätöksen liitteitä julkaista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Eläintaudeista ilmoittamista koskevan käytännön mukaan tietoa on siirrettävä niitä koodeja käyttäen, jotka on lueteltu tämän päätöksen liitteissä 1-11. 2 artikla Kumotaan 30 päivänä tammikuuta 1985 tehty päätös. 3 artikla Tämä päätös on voimassa 1 päivästä elokuuta 1990 alkaen. 4 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 1990. Komission puolesta Ray MAC SHARRY Komission jäsen (1) EYVL N:o L 378, 31.12.1982, s. 58 (2) EYVL N:o L 76, 22.3.1990, s. 23 (3) EYVL N:o L 50, 21.2.1984, s. 10 (4) EYVL N:o L 61, 4.3.1989, s. 49 (5) Sitä ei ole julkaistu. (6) Sitä ei ole julkaistu. (7) EYVL N:o L 47, 21.2.1980, s. 11 (8) EYVL N:o L 280, 3.10.1987, s. 21
90/530/ETY: Neuvoston päätös, tehty 8 päivänä lokakuuta 1990, Euroopan talousyhteisön ja Argentiinan tasavallan välistä kaupallista ja taloudellista yhteistyötä koskevan puitesopimuksen tekemisestä



Virallinen lehti nro L 295 , 26/10/1990 s. 0066 - 0066

Suomenk. erityispainos Alue 11 Nide 16 s. 0108

Ruotsink. erityispainos Alue 11 Nide 16 s. 0108



NEUVOSTON PÄÄTÖS, tehty 8 päivänä lokakuuta 1990, Euroopan talousyhteisön ja Argentiinan tasavallan välistä kaupallista ja taloudellista yhteistyötä koskevan puitesopimuksen tekemisestä (90/530/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että yhteisön tavoitteiden toteuttamiseksi taloudellisten ulkosuhteiden alalla yhteisön olisi hyväksyttävä Argentiinan tasavallan kanssa tehtävä kaupallista ja taloudellista yhteistyötä koskeva puitesopimus, ja eräät sopimuksessa suunnitellut yhteistyötoimet ylittävät yhteisen kauppapolitiikan alalla määrätyn toimivallan, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Argentiinan tasavallan välinen kaupallista ja taloudellista yhteistyötä koskeva puitesopimus. Sopimuksen teksti on liitetty tähän päätökseen. 2 artikla Neuvoston puheenjohtaja toimittaa yhteisön puolesta sopimuksen 11 artiklassa määrätyn tiedoksi antamisen(3). 3 artikla Komissio edustaa yhteisöä jäsenvaltioiden edustajien avustamana sopimuksen 7 artiklassa määrätyssä sekakomissiossa. Tehty Luxemburgissa 8 päivänä lokakuuta 1990. Neuvoston puolesta Puheenjohtaja E. RUBBI (1) EYVL N:o C 87, 5.4.1990, s. 7 (2) EYVL N:o C 231, 17.9.1990 (3) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
90/519/ETY: Neuvoston päätös, tehty 24 päivänä syyskuuta 1990, Euroopan talousyhteisön ja Bulgarian kansantasavallan välisen kauppaa sekä kaupallista ja taloudellista yhteistyötä koskevan sopimuksen tekemisestä



Virallinen lehti nro L 291 , 23/10/1990 s. 0008 - 0008

Suomenk. erityispainos Alue 3 Nide 34 s. 0199

Ruotsink. erityispainos Alue 3 Nide 34 s. 0199



NEUVOSTON PÄÄTÖS, tehty 24 päivänä syyskuuta 1990, Euroopan talousyhteisön ja Bulgarian kansantasavallan välisen kauppaa sekä kaupallista ja taloudellista yhteistyötä koskevan sopimuksen tekemisestä (90/519/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että Euroopan talousyhteisön ja Bulgarian tasavallan välillä neuvotellun kauppaa sekä kaupallista ja taloudellista yhteistyötä koskevan sopimuksen tekeminen olisi tarpeen, jotta Euroopan talousyhteisön tavoitteet ulkosuhteiden alalla voitaisiin toteuttaa, ja tietyt tässä sopimuksessa määrätyt toimenpiteet saattavat ylittää perustamissopimuksessa määritellyn toimivaltuuksien alan, erityisesti yhteisen kauppapolitiikan alalla, ja olisi siis tukeuduttava myös perustamissopimuksen 235 artiklaan, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Bulgarian kansantasavallan välinen kauppaa sekä kaupallista ja taloudellista yhteistyötä koskeva sopimus. Sopimusteksti on tämän päätöksen liitteenä. 2 artikla Neuvoston puheenjohtaja tekee yhteisön puolesta sopimuksen 26 artiklassa määrätyn ilmoituksen(2). 3 artikla Komissio, jota jäsenvaltioiden edustajat avustavat, edustaa yhteisöä sopimuksen 23 artiklassa tarkoitetussa sekakomissiossa. Tehty Brysselissä 24 päivänä syyskuuta 1990. Neuvoston puolesta Puheenjohtaja V. SACCOMANDI (1) Lausunto on annettu 13 päivänä syyskuuta 1990. (2) EYVL N:o L 291, 23.10.90, s. 43